અધ્યાત્મમાર્ગીઓએ મધ્યમ માર્ગનો ઠીક ઠીક મહિમા કર્યાનું આપણે જાણીએ છીએ. એનો આટલો બધો પ્ર-ભાવ પડશે એમ તો આજે જ પ્રમાણ્યું ! ઠેરઠેર આવા માધ્યમોનું મશરૂમીકરણ થવા માંડ્યું છે. આને હતાશા કે દોષદર્શન ન ગણશો. આ વાસ્તવ છે આજનું, ને આમ છતાં હજી ઢગલાઓમાંથી વસ શોધવામાં, એ મળે તો માણવામાં એટલો જ રસ પડે છે. એને વિશે વાત કરવામાંયે રસ પડે છે. નરસિંહરાવ કે રા.વિ.પાઠકની જેમ વિવિધ ક્યા સંદર્ભો સાથે રચનાને જોવામાં રસ પડે છે. સાહિત્ય-કળા એના સૌંદર્યલોક સાથે સ્વાયત્ત હોવાનું વર્ષોથી મનમાં સ્વીકારાઈ ચૂક્યું છે. એમાં નીતિ-તત્ત્વની ભેળસેળ થાય તો આજેયે કચવાટ થાય છે. આ નિરપેક્ષ ‘સેફ’ વિસ્તાર છે.